b'\n_START_ARTICLE_\nAguri Suzuki\n_START_SECTION_\nDirka\xc5\xa1ki za\xc4\x8detki\n_START_PARAGRAPH_\nSuzuki je za\xc4\x8del dirkati leta 1972, ko je imel 12 let. Leta 1978 je osvojil japonsko prvenstvo v kartingu in tako je leta 1979 \xc5\xbee sedel v Japonski Formuli 3. Nato je zopet nadaljeval v kartingu in tako je leta 1981 zopet postal prvak. Leta 1983 je kon\xc4\x8dal na drugem mestu v seriji All-Japan F3 series, vozil je Hayashi-Toyoto. Sledilo je obdobje, ko se je pri\xc4\x8del ukvarjati s turnimi avtomobili, vozil je za tovarni\xc5\xa1ko mo\xc5\xa1tvo Nissan in osvojil naslov leta 1986. Isto leto je debitiral v Japonski Formuli 2 in dirkal na 24 urni dirki Le Mansa. Leta 1987 je v Japonski Formuli 3000 zmagal eno dirko in sicer v Suzuki. Leta 1988 je vozil March-Yamaho in z njo osvojil naslov s tremi zmagami (Fuji, Nishi-Nippon in Suzuka).\n_START_SECTION_\nFormuli 1\n_START_PARAGRAPH_\n30. oktobra leta 1988 je Suzuki debitiral v Formuli 1, ko je zamenjal Yannicka Dalmasa v ekipi Larrousse, nato pa je dirkal za mo\xc5\xa1tvo Lola, ki je uporabljalo motorje Yamaha in zaradi tega so najeli Suzukija, da je dirkal za njih, toda ni se mu uspelo kvalificirati na nobeno izmed dirk v sezoni 1989._NEWLINE_V sezonah 1990 in 1991 je zopet dirkal za Larrousse. Privozil si je tri \xc5\xa1esta mesta in eno tretje in sicer na dirki za Veliko nagrado Japonske kar ga je postavilo na mesto enega najbolj slavnih in uspe\xc5\xa1nih Azijskih dirka\xc4\x8dev vseh \xc4\x8dasov v Formuli 1. Naredil je tudi drugi najhitrej\xc5\xa1i krog. To je povzro\xc4\x8dilo zanimanje lastnikov mo\xc5\xa1tev za japonske dirka\xc4\x8de._NEWLINE_V sezonah 1992 in 1993 je dirkal ob Michelu Alboretu in Dereku Warwicku, ki sta ga obi\xc4\x8dajno oba premagovala. Ligiera si je delil z Martinom Brundlom v sezoni 1995, vendar je osvojil le eno to\xc4\x8dko v sezoni. Suzukija kariera se je tako za\xc4\x8dela lomiti in po\xc4\x8dasi je zaklju\xc4\x8deval svojo kariero. \xc5\xa0e pred tem je imel huj\xc5\xa1o nesre\xc4\x8do, pri kateri se je udaril v vrat in takoj oznanil upokojitev._NEWLINE_V Formuli ena je Suzuki stal enkrat na stopni\xc4\x8dkah in osvojil skupaj 8 to\xc4\x8dk za svetovno prvenstvo. Ko se je upokojil je bil najuspe\xc5\xa1nej\xc5\xa1i japonski dirka\xc4\x8d vseh \xc4\x8dasov, ki je kadarkoli dirkal v Formuli 1. Pred njim je bil najbolj\xc5\xa1i Satoru Nakajima, vendar za njim \xc5\xbee prihajajo novi in Takuma Sato je \xc5\xbee podrl ta rekord.\n_START_SECTION_\nObdobje po Formuli 1\n_START_PARAGRAPH_\nPred sezono 2006 je Suzuki sestavil ekipo imenovano Super Aguri, ki je povezana s Hondo. Skupaj je sestavil celotno ekipo le v \xc5\xa1tirih in pol mesecih pred njegovo objavo 1. novembra 2005. Ekipe sprva ni mogel potrditi, da je finan\xc4\x8dno sposobna in zaradi tega je FIA do 26. januarja 2006 ni potrdila. Ekipa je uspe\xc5\xa1no nastopila na prvi dirki na Veliki nagradi Bahrajna v sezoni 2006 1. marca leta 2006. Za mo\xc5\xa1tvo Super Aguri v sezoni 2007 dirka tudi Japonec Takuma Sato.'